Polli 28. november 2023 nr

**Vallavara võõrandamine otsustuskorras**

Mulgi vallale kuulub ühetoaline korteriomand suurusega 38,1 m2 aadressil Penuja küla, Posti elamu, korter 8, Mulgi vald, Viljandi maakond ( katastritunnus 10501:001:0062, ehr kood 1724968). Korteriomand omamine ei ole Mulgi vallale valitsemise otstarbeks vajalik ning selle muul viisil kasutamine ja käsutamine ilma võõrandamiseta ei ole põhjendatud ega vallale kasulik. 05. oktoobril 2023 on pikaaegne üürnik Grigori Škurin (alates 15.11.2016) esitanud Mulgi Vallavalitsusele avalduse, milles soovib omandada Posti elamu korter 8.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 34 lõike 1 punkti 8

**Mulgi Vallavolikogu o t s u s t a b:**

1. Võõrandada otsustuskorras Mulgi vallale kuuluv korteriomand Posti elamu korter 8, Penuja küla, Mulgi vald (ehr kood 1724968, katastritunnus 10501:001:0062) Grigori Škurinile. Eluruum on ühetoaline ja pindala on 38,1 m2.
2. Määrata korteriomandi võõrandamise hinnaks 900,00 (üheksasada) eurot.
3. Müügilepingu sõlmimisega seotud kulud (notaritasu, riigilõiv jmt) tasub müüja.
4. Vallavanemal või tema poolt volitatud isikul sõlmida notariaalne leping.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees